แบงก์โน้ตส์
นางอาย
6 ก.ย. 2554

นางอาย
โดย..ทีมข่าวการเงิน
คุณธี” ธีระชัย ภูวนาถนรานุบาล รมว.คลัง กลายเป็นคนขี้อาย ไม่ยอมลงมารับหนังสือของศิษย์หลวงตามหาบัว ญาณสัมปันโน ที่คัดค้านกองทุนมั่งคั่ง ทั้งๆ ที่นั่งอยู่ในกระทรวง 
ส่ง เสี่ยตู่ กฤษฎา จีนะวิจารณะ รอง ผอ.สศค. ผู้มีรอยยิ้มเป็นอาวุธมารับมือ
ขนาดเสี่ยตู่ก็ยิ้มไม่ออก เพราะศิษยานุศิษย์หลวงตา เกาะติดกองทุนมั่งคั่ง ขนาดชี้แจงในเฟซบุ๊ก ก็ยังตามไปแกะรอย
ศิษย์หลวงตายืนยันว่า คลังหลวง ไม่ใช่จะมามั่วนิ่มนับแค่เงินและทองบริจาค แต่หมายถึงเงินของฝ่ายออกบัตรทั้งหมด ต้องเก็บไว้ใช้ในยามฉุกฉิน ก่อนไป ศิษย์หลวงตาสวดมนต์ทิ้งท้ายให้อีก ขืนดื้อ บาปกรรมจะตามสนอง!